CELEX: 62021TN0769
Language: fi
Date: 2021-12-10 00:00:00
Title: Asia T-769/21: Kanne 10.12.2021 – Euranimi v. komissio

31.1.2022   
            
            
               FI
            
            
               Euroopan unionin virallinen lehti
            
            
               C 51/39
            
         
      Kanne 10.12.2021 – Euranimi v. komissio
      (Asia T-769/21)
      (2022/C 51/52)
      Oikeudenkäyntikieli: englanti
      
         Asianosaiset
      
      
         Kantaja: European Association of Non-Integrated Metal Importers & distributors (Euranimi) (Bryssel, Belgia) (edustajat: asianajajat M. Campa, D. Rovetta, P. Gjørtler ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta tiettyjen Kiinan kansantasavallasta peräisin olevien ruostumattomasta teräksestä valmistettujen kylmävalssattujen levyvalmisteiden tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 15.9.2021 annetun komission täytäntöönpanoasetuksen (EU) 2021/1483
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut ja vastaamaan omista oikeudenkäyntikuluistaan.
               
            
         Oikeudelliset perusteet ja pääasialliset perustelut
      
      Kanteensa, jolla se vaatii 15.9.2021 annetun komission täytäntöönpanoasetuksen (EU) 2021/1483 (1) kumoamista, tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste: 8.6.2016 annetun Euroopan parlamentin ja neuvoston asetuksen (EU) 2016/1036 (2) 11 artiklan 2 kohdan rikkominen – komission yksiköiden tekemä ilmeinen arviointivirhe.
               
            
                  2)
               
               
                  Toinen kanneperuste: 8.6.2016 annetun Euroopan parlamentin ja neuvoston asetuksen (EU) 2016/1036 3 artiklan 2 kohdan rikkominen vahingon ja syy-yhteyden arvioinnissa sekä kiinalaisten ja taiwanilaisten tuotteiden osalta – ilmeinen arviointivirhe.
               
            
                  3)
               
               
                  Kolmas kanneperuste: 8.6.2016 annetun Euroopan parlamentin ja neuvoston asetuksen (EU) 2016/1036 2 artiklan 6a kohdan rikkominen, joka koskee Euroopan komission merkittävien kilpailunvääristymien olemassaolosta tietyssä maassa tai kyseisen maan tietyllä alalla laatiman raportin oikeudellista luonnetta, ja tällaisten raporttien käyttämistä polkumyynnin määrittelyä varten.
               
            
         (1)  Lopullisen polkumyyntitullin käyttöönotosta tiettyjen Kiinan kansantasavallasta peräisin olevien ruostumattomasta teräksestä valmistettujen kylmävalssattujen levyvalmisteiden tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 15.9.2021 annettu komission täytäntöönpanoasetus (EU) 2021/1483 (EUVL 2021, L 327, s. 1).
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016 L 176, s. 21).